આગામી શૈક્ષણિક વર્ષથી પ્રેક્ટિકલ પરીક્ષાઓ પણ બોર્ડ હસ્તક છે. બોર્ડ જાહેર કરશે તે નિયત સમય અને તારીખ પ્રમાણે પ્રેક્ટિકલ પરીક્ષા લેવાશે જેમાંં ગેરહાજર રહેનાર વિદ્યાર્થીને પહેલીવાર રિપિટર થવું પડશે. માધ્યમિક શિક્ષણ બોર્ડ દ્વારા ધોરણ ૧ર સાયન્સની ત્રણ વિષયની પ્રેક્ટિકલ પરીક્ષાનું પરિરૂપ જાહેર કરી દેવાયું છે તે પ્રમાણે પરીક્ષા આપી રહેલા વિદ્યાર્થીએ જર્નલ સાથે પરીક્ષા આપવા આવવાનું ફરજિયાત રહેશે. વિદ્યાર્થીએ જે પ્રેક્ટિકલ કરેલા હશે તેમાંથી બોર્ડ નક્કી કરેલા બે પ્રયોગ વિદ્યાર્થી પાસે કરાવવામાં આવશે.